ประกาศธนาคารแห่งประเทศไทยที่ สรข. 6/2562เรื่อง การรายงานข้อมูลสินเชื่อที่มีที่อยู่อาศัยเป็นหลักประกัน อื่นๆ - 1. เหตุผลในการออกประกาศ ตามที่สถาบันการเงินเฉพาะกิจได้มีการรายงานข้อมูลต่อสํานักงานเศรษฐกิจการคลังกระทรวงการคลัง และธนาคารแห่งประเทศไทยในรูปแบบชุดข้อมูล (XML Data Set) และรูปแบบ Excel File นั้น ดังนั้น เพื่อให้กระทรวงการคลัง และธนาคารแห่งประเทศไทย มีข้อมูลเพียงพอในการกํากับดูแลและติดตามผลการดําเนินการของสถาบันการเงินเฉพาะกิจ จึงได้กําหนดให้สถาบันการเงินเฉพาะกิจจัดทําชุดข้อมูลฐานะการดําเนินงาน (FI Data Set) จํานวน 25 ชุดข้อมูล รูปแบบ Excel File จํานวน 4 รายงาน และชุดข้อมูลธุรกรรมเงินตราต่างประเทศ (FM Data Set) จํานวน 20 ชุดข้อมูล โดยให้สอดคล้องกับหลักเกณฑ์ของสํานักงานเศรษฐกิจการคลัง กระทรวงการคลัง และหลักเกณฑ์ธนาคารแห่งประเทศไทยที่เกี่ยวข้อง ในการออกประกาศฉบับนี้เพื่ออ้างอิงอํานาจตามกฎหมายในสอดคล้องกับพระราชบัญญัติธุรกิจสถาบันการเงิน พ.ศ. 2551 ที่มีการแก้ไขเพิ่มเติม โดยมีการปรับปรุงสาระสําคัญของหลักเกณฑ์ ได้แก่ การปรับปรุงรายชื่อรายงานที่กําหนดให้สถาบันการเงินเฉพาะกิจรายงาน เพื่อมิให้ซ้ําซ้อนกับรายงานที่ต้องส่งตามพระราชบัญญัติระบบการชําระเงิน พ.ศ. 2560 การเพิ่มชุดข้อมูลในรูปแบบ Excel File 2 รายงาน ได้แก่ รายงานข้อมูลสาขาทั่วไปและจุดให้บริการ และรายงานสรุปจํานวนสาขาอิเล็กทรอนิกส์และจํานวนเครื่องอิเล็กทรอนิกส์ จํานวนตามภาค เพื่อให้กระทรวงการคลังและธนาคารแห่งประเทศไทยมีข้อมูลติดตามการเปลี่ยนแปลงสาขา และปรับปรุงช่องทางการรายงานชุดข้อมูลโดยกําหนดให้สถาบันการเงินเฉพาะกิจรายงานชุดข้อมูลดังกล่าวมายังธนาคารแห่งประเทศไทยโดยตรงอื่นๆ - 2. อํานาจตามกฎหมาย อาศัยอํานาจตามความในมาตรา 120/1 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยโดยความเห็นชอบของรัฐมนตรีว่าการกระทรวงการคลังออกหลักเกณฑ์เกี่ยวกับการจัดส่งรายงานข้อมูลของสถาบันการเงินเฉพาะกิจ ให้สถาบันการเงินเฉพาะกิจปฏิบัติตามที่กําหนดในประกาศนี้อื่นๆ - 3. ประกาศที่ยกเลิก ประกาศธนาคารแห่งประเทศไทย ที่ สรข. 2/2560 เรื่อง การส่งรายงานข้อมูลของสถาบันการเงินเฉพาะกิจ ลงวันที่ 20 กุมภาพันธ์ 2560อื่นๆ - 4. ขอบเขตการบังคับใช้ ประกาศฉบับนี้ให้ใช้บังคับกับธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารอิสลามแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อม และบรรษัทตลาดรองสินเชื่อที่อยู่อาศัยอื่นๆ - 5. เนื้อหา 5.1 ให้สถาบันการเงินเฉพาะกิจจัดทําและส่งรายงานข้อมูลในรูปแบบชุดข้อมูล (XML Data Set) และในรูปแบบ Excel File ตามรายชื่อรายงานที่กําหนดให้สถาบันการเงินเฉพาะกิจรายงาน (เอกสารแนบ 1) และคู่มือการจัดทําชุดข้อมูล (XML Data Set Manual) โดยให้จัดส่งข้อมูลด้วยวิธีการทางอิเล็กทรอนิกส์ตามระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546 ลงวันที่ 15 กันยายน พ.ศ. 2546 รวมทั้งที่แก้ไขเพิ่มเติม (เอกสารแนบ 2) 5.2 ให้ถือว่าธนาคารแห่งประเทศไทยได้รับรายงานข้อมูล (XML Data Set) และ Excel File ในวันที่สถาบันการเงินเฉพาะกิจส่งข้อมูลผ่านระบบสื่อสารอิเล็กทรอนิกส์ และข้อมูลที่ส่งมานั้นมีความถูกต้อง โดยผ่านหลักเกณฑ์การตรวจสอบเบื้องต้น (Basic Validation) ของระบบบริหารข้อมูลของธนาคารแห่งประเทศไทยแล้วอื่นๆ - 6. บทเฉพาะกาล เนื่องจากมีการปรับปรุงช่องทางการรายงานชุดข้อมูลโดยกําหนดให้สถาบันการเงินเฉพาะกิจรายงานชุดข้อมูลตามประกาศฉบับนี้มายังธนาคารแห่งประเทศไทยโดยตรง ธนาคารแห่งประเทศไทยจึงกําหนดให้มีช่วงทดสอบระบบในการรับส่งข้อมูลระหว่างสถาบันการเงินเฉพาะกิจและธนาคารแห่งประเทศไทยเป็นระยะเวลา 6 เดือน นับจากวันที่ประกาศฉบับนี้มีผลบังคับใช้ เพื่อให้สถาบันการเงินเฉพาะกิจได้มีระยะเวลาในการทดสอบและปรับปรุงระบบรับส่งข้อมูลให้เป็นไปตามที่ประกาศกําหนดอื่นๆ - 7. วันเริ่มต้นบังคับใช้ ประกาศนี้ให้ใช้บังคับตั้งแต่การรายงานข้อมูลงวดเดือนตุลาคมของปี 2562 เป็นต้นไปผู้มีอํานาจลงนาม - ประกาศ ณ วันที่ 2 กันยายน 2562 (นายวิรไท สันติประภพ)ผู้ว่าการธนาคารแห่งประเทศไทย